CELEX: 32021D0215(02)
Language: lt
Date: 1606867200000
Title: Komisijos sprendimas 2020 m. gruodžio 2 d. kuriuo iš dalies keičiamos Sprendimo 2011/C 253/04 sudaryti Mokėjimo sistemų rinkos ekspertų grupę nuostatos dėl jo galiojimo laikotarpio 2021/C 52 I/02

2021 2 15   
               
               
                  LT
               
               
                  Europos Sąjungos oficialusis leidinys
               
               
                  CI 52/3
               
            
         KOMISIJOS SPRENDIMAS
         2020 m. gruodžio 2 d.
         kuriuo iš dalies keičiamos Sprendimo 2011/C 253/04 sudaryti Mokėjimo sistemų rinkos ekspertų grupę nuostatos dėl jo galiojimo laikotarpio
         (2021/C 52 I/02)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         kadangi:
         
                     (1)
                  
                  
                     2011 m. rugpjūčio 29 d. Sprendimu 2011/C 253/04 (1) Komisija įsteigė Mokėjimo sistemų rinkos ekspertų grupę. Tas sprendimas turi būti taikomas iki 2020 m. gruodžio 31 d. Ekspertų grupės paskirtis – suteikti Komisijai oficialią platformą, kurioje galėtų vykti struktūrinis dalijimasis nuomonėmis su rinkos dalyviais klausimais, susijusiais su Europos Parlamento ir Tarybos direktyvos (ES) 2015/2366 (2) įgyvendinimu ir aiškinimu;
                  
               
                     (2)
                  
                  
                     2020 m. rugsėjo 24 d. Komisija priėmė komunikatą Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „ES mažmeninių mokėjimų strategija“ (3);
                  
               
                     (3)
                  
                  
                     visoje Europoje vykdomos įvairios iniciatyvos skatinti ir pastūmėti rinką nustatyti daugiau standartų ir diegti daugiau inovacijų, be kita ko, remiant Kortelių suinteresuotųjų subjektų grupei, Mažmeninių mokėjimų eurais tarybai ir Europos mokėjimų tarybai. Turint omenyje šias iniciatyvas, vis dar reikalingas oficialus suinteresuotųjų subjektų forumas, kuris sudarytų sąlygas struktūriniam dalijimuisi nuomonėmis su šiais pokyčiais susijusiais klausimais. Todėl tikslinga, kad Mokėjimo sistemų rinkos ekspertų grupė tęstų savo darbą dar penkerius metus;
                  
               
                     (4)
                  
                  
                     todėl 2011 m. rugpjūčio 29 d. Sprendimas 2011/C 253/04 turėtų būti atitinkamai iš dalies pakeistas,
                  
               NUSPRENDĖ:
         
            Vienintelis straipsnis
            2011 m. rugpjūčio 29 d. Sprendimo 2011/C 253/04 8 straipsnyje data „2020 m. gruodžio 31 d.“ pakeičiama data „2025 m. gruodžio 31 d.“.
         
         
            Priimta Briuselyje 2020 m. gruodžio 2 d.
            
               
                  Komisijos vardu
               
               Mairead McGUINNESS
               
                  Komisijos narė
               
            
         
         
            (1)  2011 m. rugpjūčio 29 d. Komisijos sprendimas sudaryti Mokėjimo sistemų rinkos ekspertų grupę (OL C 253, 2011 8 30, p. 3).
         
            (2)  2015 m. lapkričio 25 d. Europos Parlamento ir Tarybos direktyva (ES) 2015/2366 dėl mokėjimo paslaugų vidaus rinkoje, kuria iš dalies keičiamos direktyvos 2002/65/EB, 2009/110/EB ir 2013/36/ES bei Reglamentas (ES) Nr. 1093/2010 ir panaikinama Direktyva 2007/64/EB (OL L 337, 2015 12 23, p. 35).
         
            (3)  COM(2020) 592 final.